ທຳນຽບຂາວ ຮ້ອງຂໍງົບປະມານ ຫຼາຍກວ່າ 1 ພັນ 8 ຮ້ອຍ ລ້ານໂດລ່າ ​ເພ​ື່ອຕໍ່ສູ້​ກັບໄວຣັສ Zika
ໃນຖະ​ແຫຼງການ​ທີ່​ນຳ​ອອກ​ເຜີຍ​ແຜ່​ໃນວັນຈັນວານນີ້ ທຳນຽບຂາວກ່າວວ່າ ​ເງິນທຶນດັ່ງກ່າວນີ້ ຍັງຈະສາມາດ “ສົ່ງເສີມຍຸດທະສາດທີ່ສຳຄັນໃນການຕໍ່ສູ້ກັບໄວຣັສ”
ປະທານາທີບໍດີສະຫະລັດ ທ່ານບາຣັກ ໂອບາມາ ໄດ້ຮ້ອງຂໍງົບ ປະມານສຸກເສີນຈາກລັດ ຖະສະພາ ໃນຈຳນວນເງິນຫຼາຍກວ່າ 1 ພັນ 8 ຮ້ອຍລ້ານໂດລ່າ ໃນການຮັບມືກັບການລະບາດຂອງ ເຊື້ອໄວຮັສ ໃນສະຫະລັດ ແລະປະເທດອື່ນໆ ເຈົ້າໜ້າທີ່ສະຫະລັດສະຫະລັດ ກ່າວວ່າກອງທຶນດັ່ງກ່າວ ຈະເປັນ ປັດໄຈສຳຄັນ ໃນການພັດທະນາວັກຊີນ ການວິນິດໄສໂຣກທີ່ມີ ປະສິດທິຜົນຫຼາຍຂຶ້ນ ແລະການຄົ້ນຄວ້າກ່ຽວກັບກໍລະນີທີ່ສົງໄສ ວ່າ ມີເຊື່ອມໂຍງລະຫວ່າງເຊື້ອໄວຣັສ ແລະໂຣກຫົວລີບ ຫຼື ຊຶ່ງເປັນສະພາບທີ່ເດັກນ້ອຍທາຣົກມີຫົວ ກະໂຫລກແລະການ ພັດທະນາທາງສະໝອງທີ່ຜິດປົກກະຕິນັ້ນ ໃນຖະແຫຼງການທີ່ນຳອອກເຜີຍແຜ່ໃນວັນຈັນວານນີ້ ທຳນຽບຂາວກ່າວວ່າ ເງິນທຶນດັ່ງກ່າວນີ້ ຍັງຈະສາມາດ “ສົ່ງເສີມຍຸດທະສາດທີ່ສຳຄັນໃນການຕໍ່ສູ້ກັບໄວຣັສ” ຕົວຢ່າງເຊັ່ນ ໂຄງການ ຕ່າງໆໃນການຄວບຄຸມຍຸງ ແລະໃຫ້ບໍລິການໃນດ້ານອະມາໄມ ແລະໃຫ້ການອູ້ຊູແກ່ພວກແມ່ ມານທີ່ທຸກຍາກນັ້ນ ສູນກາງຄວບຄຸມແລະປ້ອງກັນພະຍາດຂອງສະຫະລັດ ໄດ້ມີລາຍງານເຖິງ 50 ກໍລະນີທີ່ໄດ້ຮັບການໄດ້ຢືນຢັນຈາກຫ້ອງທົດລອງແລ້ວ ໃນບັນດາພວກທີ່ເດີນທາງ ໃນຮອບ 2 ເດືອນ ຜ່ານມາ ເຊື້ອໄວຣັສ ແມ່ນຕິດແປດ ໂດຍຖືກຍຸງກັດ ຂອງພວກຍຸງລາຍຊະນິດຕ່າງໆແລະພວກ ນັກວິໄຈໄດ້ຄົ້ນພົບຫຼັກຖານຂັ້ນຕົ້ນທີ່ສະແດງໃຫ້ເຫັນວ່າ ມັນສາມາດຕິດແປດຜ່ານ ການມີ ເພດສຳພັນນຳ ຊຶ່ງມັນບໍ່ໄດ້ສະແດງອາການອອກແຕ່ຢ່າງໃດ ໃນ 80 ເປີເຊັນຂອງພວກທີ່ ຕິດແປດນີ້ ເຖິງຢ່າງໃດກໍຕາມ ການແຜ່ລະບາດຢ່າງໃຫຍ່ຂອງໄວຣັສ ໃນອາເມຣິກາລາຕິນ ແລະເຂດທະເລພ້ອມກັບການກຳເນີດຂອງທາຣົກທີ່ມີຫົວລີບນັ້ນ ໄດ້ນຳໄປສູ່ການ ຖົກຖຽງກັນທາງດ້ານວິທະຍາສາດຢ່າງແຜ່ກວ້າງວ່າເຊື້ອໄວຣັສນີ້ ຈະສົ່ງຜົນໃຫ້ມີການ ພັດທະ ນາຂອງເດັກທາລົກ ທີ່ບໍ່ສົມປະກອບ ຊຶ່ງຈະພາໃຫ້ພວກເດັກທາລົກມີຮູບຮ່າງບໍ່ສົມປະກອບ ແລະພິການ ແລະພໍ່ແມ່ຂອງພວກເຂົາເຈົ້າກໍຈະສິ້ນຫວັງ ທຳນຽບຂາວຂ່າວກ່າວໃນການຮ້ອງຂໍວ່າ